Hadrianus van de Venne

Hadrianus van de Venne (vulgo Adriaen van de Venne; Delphis Batavorum anno 1589 fere natus; Hagae die 12 Novembris anno 1662 mortuus) fuit pictor et poeta Nederlandicus artis chalcographicae et adumbrationis peritissimus.

 Biographia 
Qui ex patre Flandrico belli et persecutionis religiosae causa exuli Delphos Batavorum receptoThe Web Gallery of Art ibidem natusDictionnaire de la Peinture Larousse, deinde doctrinae fundamenta partim in Academia Lugduno-Batava, quo se anno 1605 verterat, partim non alienis praeceptis, sed suis studiis consecutus, postremo in arte pictoria doctus est a Simone de Valck aurifabro pictoreque Lugdunensi et ab Hieronymo de Diest, qui Hagae artem colorum cinereorum (Grisaille) profitebatur. Anno 1607 Antverpiae inveniturRijksbureau voor Kunsthistorische Documentatie, ex anno vero sequente Medioburgi artem exercebat, ubi anno 1614 nuptias iniit. Tandem anno 1625 Hagam pervenit ibique statim ad Sancti Lucae Sodalitatem receptus est, cuius sodalitatis decanus anno 1640 exstitit. Anno autem 1656 una cum aliis artificibus fraternitatem "Picturae" condidit. Sunt, qui eum regis pictorem fuisse suspicentur.

Opera
Opera Hadriani topia, praecipue hiemalia, nec non res religiosas, morales, historicas, architectonicas complectuntur, sed etiam effigies personarum, solite minimasEncliclopedia online Treccani. Praeterea imagines minutulis punctis pinxit, adumbrationes stilis cinereo fuscove delineavitAl-Arm - The Web Gallery of Art. Quae picturae, in quibus Hagae pauperes claudosque pinxit, maximae laudi ei fuerunt. The J. Paul Getty Museum. Complures scriptores Batavi, inter quos Jacobus Cats, eum ad delineandum emblemata adsumpserunt.

Sicut et Mattheus Molanus et Christophorus van den Berghe praesertim in topiis pingendis et proverbiis illustrandis Ioannem Breugelium seniorem et Aegidium de Coninxloo imitabatur. Ipsum illum Franciscus Ryckhals et Antonius Lenain in pingendi ratione sectati sunt.

Wilhelmus Passaeus et Crispinus van de Passe II delineationes eius in chalcographias verterunt.

Leonardus Bramer, Sybrand de Beest sicut et filii ipsius Hubertus, qui artem colorum cinereorum (Grisaille) profitebatur, et Petrus, florum naturae mortuae pictor, artem ab ipso didicerunt.

Pinacotheca

 Notae 

 Bibliographia 






 Nexus externi 

 Hadrianus van de Venne in Amstelodami Rijksmuseum 
 Hadrianus van de Venne in Artnet 
 Hadrianus van de Venne in Artcyclopedia 

Categoria:Artifices Nederlandiae
Categoria:Chalcographi
Categoria:Pictores Nederlandiae
Categoria:Poetae Nederlandiae
Categoria:Scalptores